O cursă a companiei Qantas a aterizat cu un singur motor, după o problemă la un avion Airbus
Piloţii unui zbor al companiei Qantas Airways au oprit unul dintre cele două motoare ale unui avion Airbus după o problemă apărută luni seară în timp ce se apropiau de Perth, dar aeronava a aterizat în cele din urmă în siguranţă, a declarat marţi compania aeriană pentru Reuters, citată de News.ro.
Aeronava Airbus A330-200, care venea de la Melbourne, a solicitat o aterizare prioritară şi a rulat cu un singur motor funcţional până la poarta de debarcare, a declarat un purtător de cuvânt al celei mai mari companii aeriene din Australia.
Presa australiană redă mărturii ale pasagerilor care au declarat că au auzit un zgomot puternic sau o lovitură într-o parte a avionului.
"Ştim că acest lucru a fost neliniştitor pentru clienţii aflaţi la bord şi le mulţumim pentru cooperare şi înţelegere", a declarat Qantas.Inginerii companiei inspectează aeronava, a precizat transportatorul.
Defecţiunile motoarelor sunt evenimente rare, dar avioanele cu două motoare sunt proiectate să zboare cu un singur motor, iar piloţii sunt instruiţi în acest sens.
Avionul respectiv are 21 de ani vechime, potrivit furnizorului de informaţii aeronautice ch-aviation.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank